stanford-oval/wikipedia huggingface dataset:
ยูฟ่าแชมเปียนส์ลีก ฤดูกาล 2012–13
ทีมที่มีคุณสมบัติเข้าการแข่งขัน > ทีม

หมายเลขในวงเล็บคืออันดับในลีก
TH แชมป์จากฤดูกาลที่แล้ว
Denmark (DEN) : นอร์ดเยลลันด์ and โคเปนเฮเกน have qualified for the 2012–13 UEFA Champions League as they will finish in the top two of the 2011–12 Danish Superliga.
Georgia (GEO) : The 2011–12 Umaglesi Liga finished with เมตาลุร์ก รุสตาวี and เซสตาโฟนี level on top with the same number of points. A dispute over which team should be crowned champions will be resolved by the Georgian Football Federation.
Scotland (SCO) : Despite finishing second in the 2011–12 Scottish Premier League, เรนเจอส์ are not eligible to enter the 2012–13 UEFA Champions League due to failing to exit administration in time to obtain a UEFA licence, unless they can successfully appeal. As a result, มาเธอร์เวลล์, the third-placed team of the league, will take Scotland's Champions League place in the non-champions path.
ตารางการแข่งขัน

Note: กำหนดการเบื้องต้นจากยูฟ่า
| ช่วง | รอบ | วันที่กำหนด | นัดที่ 1 | นัดที่ 2 |
| --- | --- | --- | --- | --- |
| รอบคัดเลือก | รอบแรก | 25 มิถุนายน 2555 | 3–4 กรกฎาคม 2555 | 10–11 กรกฎาคม 2555 |
| รอบคัดเลือก | รอบสอง | 25 มิถุนายน 2555 | 17–18 กรกฎาคม 2555 | 24–25 กรกฎาคม 2555 |
| รอบคัดเลือก | รอบสาม | 20 กรกฎาคม 2555 | 31 กรกฎาคม – 1 สิงหาคม 2555 | 7–8 สิงหาคม 2555 |
| เพลย์ออฟ | รอบเพลย์ออฟ | 10 สิงหาคม 2555 | 21–22 สิงหาคม 2555 | 28–29 สิงหาคม 2555 |
| รอบแบ่งกลุ่ม | นัดที่ 1 | 30 สิงหาคม 2555   (โมนาโก) | 18–19 กันยายน 2555 | 18–19 กันยายน 2555 |
| รอบแบ่งกลุ่ม | นัดที่ 2 | 30 สิงหาคม 2555   (โมนาโก) | 2–3 ตุลาคม 2555 | 2–3 ตุลาคม 2555 |
| รอบแบ่งกลุ่ม | นัดที่ 3 | 30 สิงหาคม 2555   (โมนาโก) | 23–24 ตุลาคม 2555 | 23–24 ตุลาคม 2555 |
| รอบแบ่งกลุ่ม | นัดที่ 4 | 30 สิงหาคม 2555   (โมนาโก) | 6–7 พฤศจิกายน 2555 | 6–7 พฤศจิกายน 2555 |
| รอบแบ่งกลุ่ม | นํดที่ 5 | 30 สิงหาคม 2555   (โมนาโก) | 20–21 พฤศจิกายน 2555 | 20–21 พฤศจิกายน 2555 |
| รอบแบ่งกลุ่ม | นัดที่ 6 | 30 สิงหาคม 2555   (โมนาโก) | 4–5 ธันวาคม 2555 | 4–5 ธันวาคม 2555 |
| รอบแพ้คัดออก | 16 ทีมสุดท้าย | 14 ธันวาคม 2555 | 12–13 และ 19–20 กุมภาพันธ์ 2556 | 5–6 และ 12–13 มีนาคม 2556 |
| รอบแพ้คัดออก | 8 ทีมสุดท้าย | 15 มีนาคม 2556 | 2–3 เมษายน 2556 | 9–10 เมษายน 2556 |
| รอบแพ้คัดออก | รองชนะเลิศ | 15 มีนาคม 2556 | 23–24 เมษายน 2556 | 30 เมษายน – 1 พฤษภาคม 2556 |
| รอบแพ้คัดออก | ชิงชนะเลิศ | 15 มีนาคม 2556 | 25 พฤษภาคม 2556 ที่ สนามเวมบลีย์, ลอนดอน | 25 พฤษภาคม 2556 ที่ สนามเวมบลีย์, ลอนดอน |
รอบคัดเลือก

รอบคัดเลือกจะเป็นทีมที่มาจากประเทศตามที่ ฟีฟ่า ได้กำหนดเกณฑ์เอาไว้ โดยจะแข่งขันกันแบบ เหย้า-เยือน
รอบคัดเลือก > รอบคัดเลือกรอบแรก

นัดแรกแข่งขันกันในวันที่ 3 กรกฎาคม และนัดที่สอง ในวันที่ 10 กรกฎาคม พ.ศ. 2555
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| เอฟ91 ดูเดแลงจ์  | 11–0 |  เทร เพนเน | 7–0 | 4–0  |
| วาลเล็ทตา  | 9–0 |  ลูซีทาโนส | 8–0 | 1–0  |
| ลินฟิลด์  | 0–0 (4–3 ลูกโทษ) |  บี36 ทอร์ชาวน์ | 0–0 | 0–0  (ต่อเวลา) |
รอบคัดเลือก > รอบคัดเลือกรอบสอง

นัดแรกแข่งขันกันในวันที่ 17 และ 18 กรกฎาคม และนัดที่สอง ในวันที่ 24 และ 25 กรกฎาคม พ.ศ. 2555
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| สเคนเดอร์บิว คอร์เซ  | 1–3 |  เดเบรเซน | 1–0 | 0–3  |
| มาริบอร์  | 6–2 |  เซลเจซนิการ์ | 4–1 | 2–1  |
| ซีลีนา  | 1–2 |  อาโปเอล อีโรนี เคอร์ยาท ชโมนา | 1–0 | 0–2  |
| บาเต บอรีโซฟ  | 3–2 |  วาร์ดาร์ | 3–2 | 0–0  |
| ลีมาซโซล  | 3–0 |  ลินฟิลด์ | 3–0 | 0–0  |
| แชมร็อก โรเวอร์  | 1–2 |  เอครานาส | 0–0 | 1–2  |
| ฟลอรา ทาลลินน์  | 0–5 |  บาเซิล | 0–2 | 0–3  |
| เดอะ นิว เซนท์  | 0–3 |  เฮลซิงบอร์ก | 0–0 | 0–3  |
| เฮลซิงกิน จาลคาปาลโลคลูบี  | 9–1 |  คนาทท์สปีย์นูเฟลัก เรย์จาวีกูร์ | 7–0 | 2–1  |
| โมลเด  | 4–1 |  เวนท์สปิลส์ | 3–0 | 1–1  |
| ดูเดแลงจ์  | (กฎประตูทีมเยือน) 4–4 |  เรดบูลล์ ซัลส์บวร์ก | 1–0 | 3–4  |
| สโลวาน ลิเบเรค  | 2–1 |  ชาร์กตาร์ คารากานดีย์ | 1–0 | 1–1  (ต่อเวลา)  |
| ลูโดโกเร็ตส์ ราซกราด  | 3–4 |  ดินาโม ซาเกร็บ | 1–1 | 2–3  |
| เนฟท์ชี บากู  | 5–2 |  เซสตาโฟนี | 3–0 | 2–2  |
| อูลีสเซส  | 0–2 |  เชริฟฟ์ ทีราสโพล | 0–1 | 0–1  |
| วาลเล็ทตา  | 2–7 |  พาร์ติซาน | 1–4 | 1–3  |
| บูดูคโนสท์ ปอดโกริกา  | 1–2 |  สลาค วอร์ซอ | 0–2 | 1–0 |
รอบคัดเลือก > รอบคัดเลือกรอบสาม

รอบคัดเลือกรอบสามนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก 2012-13 รอบแบ่งกลุ่ม
นัดแรกแข่งขันกันในวันที่ 31 กรกฎาคม และ 1 สิงหาคม และนัดที่สอง ในวันที่ 7 และ 8 สิงหาคม พ.ศ. 2555
| ทีมแรก> เส้นทางแชมเปียนส์ |   ผล  > เส้นทางแชมเปียนส์ | ทีมที่สอง> เส้นทางแชมเปียนส์ | นัดแรก> เส้นทางแชมเปียนส์ | นัดที่สอง> เส้นทางแชมเปียนส์ | เส้นทางแชมเปียนส์ |
| --- | --- | --- | --- | --- | --- |
| มาริบอร์  | 5–1 |  เอฟ91 ดูเดแลงจ์ | 4–1 | 1–0  |  |
| บาเต้ บอริซอฟ  | 3–1 |  เดเบรเซ่น | 1–1 | 2–0  |  |
| ซีเอฟอาร์ คลูจ์  | 3–1 |  สโลวาน ลิเบอเรช | 1–0 | 2–1  |  |
| อันเดอร์เลชท์  | 11–0 |  เอครานาส | 5–0 | 6–0  |  |
| สลาส์ค วรอคลาฟ  | 1–6 |  เฮลซิงบอร์ก | 0–3 | 1–3  |  |
| เชริฟฟ์ ติราสโพล  | 0–5 |  ดินาโม ซาเกร็บ | 0–1 | 0–4  |  |
| เซลติก  | 4–1 |  เฮลซิงกิ จาลคาปาลโลคลูบี | 2–1 | 2–0  |  |
| โมลด์  | 1–2 |  บาเซิ่ล | 0–1 | 1–1  |  |
| ฮาโปเอล อีโรนี่ เคอร์ยัต ชโมน่า  | 6–2 |  เนฟต์ชี่ บากู | 4–0 | 2–2  |  |
| เออีแอล ลิมาสโซล  | 2–0 |  ปาร์ติซาน เบลเกรด | 1–0 | 1–0 |  |
เส้นทางลีก
| เฟเนร์บาห์เช่  | 5–2 |  วาสลุย | 1–1 | 4–1  |  |
| มาเธอร์เวลล์  | 0–5 |  พานาธิไนกอส | 0–2 | 0–3  |  |
| โคเปนเฮเก้น  | 3–2 |  คลับ บรูซ | 0–0 | 3–2  |  |
| ดินาโม เคียฟ  | 3–1 |  เฟเยนูร์ด | 2–1 | 1–0 |  |
รอบเพลย์-ออฟ

รอบเพลย์ออฟนี้ จะแบ่งเป็น 2 เส้นทาง คือ เส้นทางแชมเปียนส์ (ทีมที่ชนะจากรอบที่แล้ว) และ เส้นทางลีก (ทีมที่ได้คัดเลือกมาจากการแข่งขันลีกภายในประเทศ) โดยผู้ชนะ จะได้เข้ารอบต่อ ส่วนผู้แพ้ จะไปลงเล่นใน ยูฟ่ายูโรปาลีก ฤดูกาล 2012-13 รอบแบ่งกลุ่ม
นัดแรกแข่งขันกันในวันที่ 21 และ 22 สิงหาคม และนัดที่สอง ในวันที่ 28 และ 29 สิงหาคม พ.ศ. 2555
| ทีมแรก> เส้นทางแชมเปี้ยนส์ |   ผล  > เส้นทางแชมเปี้ยนส์ | ทีมที่สอง> เส้นทางแชมเปี้ยนส์ | นัดแรก> เส้นทางแชมเปี้ยนส์ | นัดที่สอง> เส้นทางแชมเปี้ยนส์ | เส้นทางแชมเปี้ยนส์ |
| --- | --- | --- | --- | --- | --- |
| บาเซิ่ล  | 1–2 |  คลูจ์ | 0–1 | 1–3  |  |
| เฮลซิงบอร์ก  | 0–4 |  เซลติก | 0–2 | 0–2  |  |
| บาเต้ บอริซอฟ  | 3–1 |  ฮาโปเอล อีโรนี่ เคอร์ยัต ชโมน่า | 2–0 | 1–1  |  |
| เออีแอล ลิมาสโซล  | 2–3 |  อันเดอร์เลชท์ | 2–1 | 0–2  |  |
| ดินาโม ซาเกร็บ  | 3–1 |  มาริบอร์ | 2–1 | 1–0 |  |
เส้นทางลีก
| บราก้า  | 2–2 บราก้า ชนะจุดโทษ 5-4 |  อูดิเนเซ่ | 1–1 | 1–1  |  |
| สปาร์ตัก มอสโก  | 3–2 |  เฟเนร์บาห์เช่ | 2–1 | 1–1  |  |
| มาลาก้า  | 2–0 |  พานาธิไนกอส | 2–0 | 0–0  |  |
| โบรุสซีอาเมินเชินกลัทบัค  | 3–4 |  ดินาโม เคียฟ | 1–3 | 2–1  |  |
| ลีลล์  | 2–1 |  โคเปนเฮเก้น | 0–1 | 2–0 |  |
รอบแบ่งกลุ่ม

32 ทีมที่จะเล่นในรอบแบ่งกลุ่ม โดยจะมี 10 ทีมที่เข้ามาจากรอบเพลย์ออฟ และอีก 22 ทีมที่เข้ารอบโดยอัตโนมัติ
| 0 | 1 | 2 | 3 |
| --- | --- | --- | --- |
|  โถที่ 1  เชลซี (แชมป์เก่า)   บาร์เซโลนา   แมนเชสเตอร์ยูไนเต็ด   บาเยิร์นมิวนิก   เรอัลมาดริด   อาร์เซนอล   ปอร์โต้   เอซี มิลาน |  โถที่ 2  บาเลนเซีย   เบนฟิก้า   ชัคเตอร์ โดเนทส์ค   เซนิต เซนต์ ปีเตอร์สเบิร์ก   ชัลเคอ 04   แมนเชสเตอร์ซิตี |  โถที่ 2 หรือ 3 (รอการยืนยัน)  โอลิมเปียกอส   อาแจ็กซ์ อัมสเตอร์ดัม โถที่ 3  ยูเวนตุส |  โถที่ 3 หรือ 4 (รอการยืนยัน)  ปารีส แซงต์-แชร์กแมง   กาลาทาซาไร   โบรุสซีอาดอร์ทมุนท์ โถที่ 4  มงต์เปลลิเย่ร์   นอร์ดเยลลันด์   |
โดย 32 ทีมนี้จะถูกจัดใน 8 กลุ่ม กลุ่มละ 4 ทีม ซึ่งแชมป์ของกลุ่มและอันดับที่ 2 ของกลุ่มจะเข้ารอบ 16 ทีมสุดท้าย ส่วนอันดับที่ 3 จะได้เข้าร่วมแข่งขัน ยูฟ่ายูโรปาลีก ฤดูกาล 2012-13 รอบแบ่งกลุ่ม
รอบแบ่งกลุ่ม > กลุ่ม B

2012–13 Champions League Group B table
รอบน็อกเอาต์

บทความหลัก: ยูฟ่าแชมเปียนส์ลีก ฤดูกาล 2012–13 รอบแพ้คัดออก
ในรอบแพ้คัดออก หรือรอบน็อกเอาต์ แต่ละทีมจะเล่น 2 นัด โดยแบ่งเป็นเหย้าและเยือน ส่วนนัดชิงชนะเลิศจะเล่นเพียงนัดเดียว ในการจับสลากแบ่งสายของรอบ 16 ทีมสุดท้าย จะนำทีมอันดับที่ 1 ของแต่ละกลุ่ม มาพบกับทีมอันดับที่ 2 ของแต่ละกลุ่ม โดยทีมอันดับที่ 2 ของแต่ละกลุ่มนั้นจะได้เล่นเป็นเจ้าบ้านก่อน ส่วนรอบ 8 ทีมสุดท้ายจะไม่มีการจับสลากแบ่งสาย แต่จะเป็นการเข้ารอบมาพบกันเอง
รอบน็อกเอาต์ > ทีมที่ผ่านเข้ารอบ

| กลุ่ม | แชมป์กลุ่ม | รองแชมป์กลุ่ม |
| --- | --- | --- |
| A |  ปารีส แซงต์-แชร์กแมง |  ปอร์โต้ |
| B |  ชัลเคอ 04 |  อาร์เซนอล |
| C |  มาลาก้า |  เอซี มิลาน |
| D |  โบรุสซีอาดอร์ทมุนท์ |  เรอัลมาดริด |
| E |  ยูเวนตุส |  ชัคห์ตาร์ โดเนตสค์ |
| F |  บาเยิร์นมิวนิก |  บาเลนเซีย |
| G |  บาร์เซโลนา |  เซลติก |
| H |  แมนเชสเตอร์ยูไนเต็ด |  กาลาทาซาไร |
รอบน็อกเอาต์ > รอบ 16 ทีมสุดท้าย

รอบ 16 ทีมสุดท้าย นัดแรก จะลงทำการแข่งขันระหว่างวันที่ 12, 13, 19 และ 20 กุมภาพันธ์ 2013
รอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 5, 6, 12 และ 13 มีนาคม 2013
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| กาลาทาซาไร  | 4–3 |  ชัลเคอ 04 | 1–1 | 3–2  |
| เซลติก  | 0–5 |  ยูเวนตุส | 0–3 | 0–2  |
| อาร์เซนอล  | 3–3 (ag) |  บาเยิร์นมิวนิก | 1–3 | 2–0  |
| ชัคห์ตาร์ โดเนตสค์  | 2–5 |  โบรุสซีอาดอร์ทมุนท์ | 2–2 | 0–3  |
| เอซี มิลาน  | 2–4 |  บาร์เซโลนา | 2–0 | 0–4  |
| เรอัลมาดริด  | 3–2 |  แมนเชสเตอร์ยูไนเต็ด | 1–1 | 2–1  |
| บาเลนเซีย  | 2–3 |  ปารีส แซงต์-แชร์กแมง | 1–2 | 1–1  |
| ปอร์โต้  | 1–2 |  มาลาก้า | 1–0 | 0–2 |
รอบน็อกเอาต์ > รอบ 8 ทีมสุดท้าย

มีการจับสลากในวันที่ 15 มีนาคม ค.ศ. 2013 รอบ 8 ทีมสุดท้าย นัดแรก จะลงทำการแข่งขันระหว่างวันที่ 2 และ 3 เมษายน ค.ศ. 2013 , และนัดที่ 2 จะลงทำการแข่งขันระหว่างวันที่ 9 และ 10 เมษายน 2013
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| มาลากา  | 2–3 |  โบรุสซีอาดอร์ทมุนท์ | 0–0 | 2–3  |
| เรอัลมาดริด  | 5–3 |  กาลาทาซาไร | 3–0 | 2–3  |
| ปารีแซ็ง-แฌร์แม็ง  | 3–3 (ag) |  บาร์เซโลนา | 2–2 | 1–1  |
| บาเยิร์นมิวนิก  | 4–0 |  ยูเวนตุส | 2–0 | 2–0 |
รอบน็อกเอาต์ > รอบรองชนะเลิศ

การจับสลากประกบคู่รอบรองชนะเลิศมีขึ้นในวันที่ 12 เมษายน ค.ศ. 2013.
รอบรองชนะเลิศ นัดแรก จะลงทำการแข่งขันระหว่างวันที่ 23 และ 24 เมษายน 2013 , และนัดที่ 2 จะลงทำการแข่งขันระหว่างวันที่ 30 เมษายน และ 1 พฤษภาคม 2013.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| บาเยิร์นมิวนิก  | 7–0 |  บาร์เซโลนา | 4–0 | 3–0  |
| โบรุสซีอาดอร์ทมุนท์  | 4–3 |  เรอัลมาดริด | 4–1 | 0–2 |
รอบน็อกเอาต์ > รอบชิงชนะเลิศ

บทความหลัก: ยูฟ่าแชมเปียนส์ลีก รอบชิงชนะเลิศ 2013
รอบชิงชนะเลิศ จะลงแข่งในวันที่ 25 พฤษภาคม 2013 ที่ สนามกีฬาเวมบลีย์ ใน กรุงลอนดอน ประเทศอังกฤษ
25 พฤษภาคม 2013
01:45
| โบรุสซีอาดอร์ทมุนท์  | 1–2 |  บาเยิร์นมิวนิก |
| --- | --- | --- |
| กุนโดแกน  68' (ลูกโทษ) | รายงาน | มานด์ชูคิช  60' รอบเบิน  89' |
ผู้ชม: 86,298 คน
ผู้ตัดสิน: นิโกล่า ริซโซลี (อิตาลี)
สถิติ

สถิติการทำประตู และ สถิติการจ่ายบอล (นับตั้งแต่รอบคัดเลือก และ รอบเพลย์ออฟ)
แหล่งข้อมูลอื่น

UEFA Champions League (เว็บไซต์อย่างเป็นทางการ)
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
อาร์ซิโนเอที่ 4

| อาร์ซิโนเอที่ 4 |
| --- | --- |
 อาร์ซิโนเอที่ 4 พระราชินีแห่งอียิปต์โบราณ

ครองราชย์: เดือนกันยายน 48 ปีก่อนคริสตกาล กับทอเลมีที่ 13 (เดือนธันวาคม 48 ปีก่อนคริสตกาล – เดือนมกราคม 47 ปีก่อนคริสตกาล)
รัชกาลถัดไป: ทอเลมีที่ 14 กับคลีโอพัตราที่ 7
ประสูติ: 68 – 59 ปีก่อนคริสตกาล อเล็กซานเดรีย, อียิปต์
สวรรคต: 41 ปีก่อนคริสตกาล เอฟิซัส
ฝังพระศพ: เอฟิซัส
พระราชินีแห่งอียิปต์โบราณ
ราชวงศ์: ราชวงศ์ทอเลมี
พระราชบิดา: ทอเลมีที่ 12
พระราชมารดา: ไม่ทราบพระนาม
อาร์ซิโนเอที่ 4 (กรีก: Ἀρσινόη; ประสูติ 68 หรือ 59 ปีก่อนคริสตกาล - สิ้นพระชนม์ 41 ปีก่อนคริสตกาล) เป็นหนึ่งในสี่ของพระราชโอรสและพระราชธิดา พระองค์เป็นพระราชธิดาพระองค์สุดท้องของทอเลมีที่ 12 อูเทเลส กับพระมเหสีไม่ทราบพระนาม และเป็นผู้ปกครองอียิปต์ร่วมกันกับทอเลมีที่ 13 ระหว่าง 48 - 47 ปีก่อนคริสตกาล ทำให้พระองค์เป็นหนึ่งในสมาชิกพระองค์สุดท้ายของราชวงศ์ทอเลมีของอียิปต์โบราณ พระนางอาร์ซิโนเอที่ 4 เป็นพระขนิษฐาของพระนางคลีโอพัตราที่ 7 และเป็นพระภคินีของฟาโรห์ทอเลมีที่ 13
ออกโทเนียน

ในคณิตศาสตร์ ออกโทเนียน (อังกฤษ:octonion) ​คือพีชคณิตบนฟีลด์การหารมาตรฐานที่อยู่เหนือจำนวนจริง มักจะใช้ตัวพิมพ์ใหญ่ O ตัวพิมพ์ใหญ่หนา O นอกจากออกโทเนียนแล้วยังมีพีชคณิตบนฟีลด์การหารมาตรฐานอีกสามตัวเหนือจำนวนจริง จำนวนจริง จำนวนเชิงซ้อน และควอเทอร์เนียน ออกโทเนียนมีแปดมิติ เป็นสองเท่าของจำนวนมิติในควอเทอร์เนียน ออกโทเนียนไม่มีคุณสมบัติการสลับที่และคุณสมบัติการเปลี่ยนหมู่การคูณ แต่มีคุณสมบัติที่อ่อนแอกว่าคุณสมบัติการเปลี่ยนหมู่ นั่นคือคุณสมบัติการมีทางเลือก
ออกโทเนียนไม่เป็นที่รู้จักกันมากเหมือนกับควอเทอร์เนียนหรือจำนวนเชิงซ้อน ซึ่งถูกศึกษาและใช้งานกันมากกว่า อย่างไรก็ตาม ออกโทเนียนยังมีคุณสมบัติที่น่าสนใจ และเกี่ยวข้องกับโครงสร้างผิดปกติในคณิตศาสตร์ นอกจากนี้ออกโทเนียนยังมีการประยุกต์ใช้ในทฤษฎีสตริง ทฤษฎีสัมพันธภาพพิเศษ และตรรกะควอนตัม
ออกโทเนียนถูกค้นพบในปี ค.ศ. 1843 โดยจอห์น ที. เกรฟส์ โดยได้รับแรงบันดาลใจมาจากการค้นพบควอเทอร์เนียนของเพื่อนของเขา เซอร์วิลเลียม โรวัน แฮมิลตัน แต่การตีพิมพ์ผลสรุปของเขานั้นช้ากว่าบทความเกี่ยวกับออกโทเนียนของอาร์เธอร์ เคย์ลีย์ ไปเล็กน้อยเท่านั้น โดยเคย์ลีย์ค้นพบออกโทเนียนเป็นอิสระจากเกรฟส์ และบางครั้งก็เรียกออกโทเนียนว่า จำนวนเคย์ลีย์ หรือ พีชคณิตเคย์ลีย์ นอกจากนี้ แฮมิลตันยังได้เขียนประวัติศาสตร์ช่วงต้นของการค้นพบของเกรฟส์อีกด้วย
นิยาม

ออกโทเนียนอาจมองให้เป็นหน่วยจำนวนจริงแปดหน่วย ออกโทเนียนทุกตัวคือผลรวมเชิงเส้นของหน่วยออกโทเนียน นั่นคือ {e0,e1,e2,e3,e4,e5,e6,e7}, โดยที่ e0 คือสเกลาร์หรือส่วนจริง อาจใช้จำนวนจริง 1 แทนได้ นั่นคือ ทุกออกโทเนียน x สามารถเขียนได้อยู่ในรูป
x=x0e0+x1e1+x2e2+x3e3+x4e4+x5e5+x6e6+x7e7
การบวกลบออกโทเนียนสามารถทำได้โดยการบวกลบพจน์ที่สอดคล้องกันเหมือนควอเทอร์เนียน ในขณะที่การคูณยากกว่านั้น ผลคูณระหว่างออกโทเนียนสองจำนวนสามารถหาได้โดยการรวมผลคูณของทุก ๆ พจน์ ผลคูณของพจน์แต่ละคู่สามารถหาได้จากสูตรคูณของหน่วยออกโทเนียน เช่นตารางนี้เป็นต้น (ตารางนี้เขียนโดยอาร์เธอร์ เคย์ลีย์ ค.ศ. 1845 และจอห์น ที. เกรฟส์ ค.ศ. 1843)
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  |  |  e_{j} |  e_{j} |  e_{j} |  e_{j} |  e_{j} |  e_{j} |  e_{j} |  e_{j} |
|  |  e_{i}e_{j} |  e_{0} |  e_{1} |  e_{2} |  e_{3} |  e_{4} |  e_{5} |  e_{6} |  e_{7} |
|  e_{i} |  e_{0} |  e_{0} |  e_{1} |  e_{2} |  e_{3} |  e_{4} |  e_{5} |  e_{6} |  e_{7} |
|  e_{i} |  e_{1} |  e_{1} |  -e_{0} |  e_{3} |  -e_{2} |  e_{5} |  -e_{4} |  -e_{7} |  e_{6} |
|  e_{i} |  e_{2} |  e_{2} |  -e_{3} |  -e_{0} |  e_{1} |  e_{6} |  e_{7} |  -e_{4} |  -e_{5} |
|  e_{i} |  e_{3} |  e_{3} |  e_{2} |  -e_{1} |  -e_{0} |  e_{7} |  -e_{6} |  e_{5} |  -e_{4} |
|  e_{i} |  e_{4} |  e_{4} |  -e_{5} |  -e_{6} |  -e_{7} |  -e_{0} |  e_{1} |  e_{2} |  e_{3} |
|  e_{i} |  e_{5} |  e_{5} |  e_{4} |  -e_{7} |  e_{6} |  -e_{1} |  -e_{0} |  -e_{3} |  e_{2} |
|  e_{i} |  e_{6} |  e_{6} |  e_{7} |  e_{4} |  -e_{5} |  -e_{2} |  e_{3} |  -e_{0} |  -e_{1} |
|  e_{i} |  e_{7} |  e_{7} |  -e_{6} |  e_{5} |  e_{4} |  -e_{3} |  -e_{2} |  e_{1} |  -e_{0} |
ตารางนี้สามารถสรุปอย่างคร่าวๆ ได้ดังนี้
e_{i}e_{j}={\begin{cases}e_{j},&{\text{if }}i=0\\e_{i},&{\text{if }}j=0\\-\delta _{ij}e_{0}+\varepsilon _{ijk}e_{k},&{\text{otherwise}}\end{cases}}
นิยาม > สังยุค

สังยุคของออกโทเนียน x=x0e0+x1e1+x2e2+x3e3+x4e4+x5e5+x6e6+x7e7
คือ x*=x0e0-x1e1-x2e2-x3e3-x4e4-x5e5-x6e6-x7e7
ให้สังเกตว่าผลคูณของออกโทเนียนใดๆ กับสังยุคของจำนวนนั้น จะได้จำนวนจริงที่มากกว่าหรือเท่ากับศูนย์เสมอ
x*x=x02+x12+x22+x32+x42+x52+x62+x72
อันดับกระทงลาย

| อันดับกระทงลาย |
| --- | --- |

 Euonymus europaea ในวงศ์ Celastraceae

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
ไม่ได้จัดลำดับ:: Eurosids I
อันดับ:: Celastrales Link

วงศ์
 Celastraceae  Lepidobotryaceae
อันดับกระทงลาย หรือ Celastrales เป็นอันดับของพืชมีดอกที่พบในเขตร้อนและกึ่งเขตร้อน มีเพียงไม่กี่ชนิดที่พบในเขตอบอุ่น มีประมาณ 1200  - 1350  สปีชีส์ใน 100 สกุล โดยส่วนใหญ่จะอยู่ในวงศ์ Celastraceae แต่การแบ่งย่อยภายในอันดับก็ยังมีความแตกต่างกันอยู่
สายไหม ปลัดศรีช่วย

สายไหม ปลัดศรีช่วย (ชื่อเล่น: อ้อม) เกิดวันที่ 8 สิงหาคม พ.ศ. 2530 เป็นอดีตนักกีฬาวอลเลย์บอลหญิงทีมชาติไทย ตำแหน่งบอลหัวเสา เล่นร่วมกันกับชุด7เซียนเป็นหนึ่งในกำลังหลักของทีมในขนะนั้น และเธอยังเป็นหนึ่งในทีมชุดประวัติศาสตร์วอลเลย์บอลหญิง ทีมชาติไทย ที่ได้ไปคัดโอลิมปิคเกมส์ ณ กรุงเอเธนส์ ประเทศกรีซ ปี 2547 อีกด้วย
ในปี 2551 โชคร้ายที่สายไหมเกิดบาดเจ็บระหว่างที่ไปเล่นในลีกตุรกี ทำให้ต้องพักรักษาตัวไปพักใหญ่ และ ภายหลังได้เลิกเล่นไปในที่สุด สายไหมถือเป็นหนึ่งในนักกีฬาคนแรกๆของไทย ที่ได้ไปเล่นในลีกตุรกีอีกด้วย ตอนนั้นไปเล่นให้ทีม Yeşilyurt
ปัจจุบัน สายไหม ได้เป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี
ประวัติ

สายไหม ปลัดศรีช่วย เป็นคนขอนแก่น เป็นศิษย์เก่าโรงเรียนหนองเรือวิทยา ติดทีมชาติไทยชุดใหญ่ตั้งแต่ปี 2004 - 2008
ในปี 2004 นอกจากสายไหมได้แจ้งเกิดในนามทีมชาติไทยชุดใหญ่แล้ว ยังกลายเป็นนักกีฬาที่มีค่าตัวสูงมากๆ และเป็นที่หมายปองของสโมสรยักษ์ใหญ่ของไทยแทบทั้งสิ้น
เป็นหนึ่งในนักวอลเลย์บอลหญิงไทยคนแรกๆ ที่ได้ไปเล่นในลีกอาชีพที่ต่างประเทศ ตอนนั้นเธอได้ไปเล่นลีกตุรกี ให้ทีม Yeşilyurt ก่อนที่สายไหมจะบาดเจ็บหนักที่หัวเข่าระหว่างที่เล่นในลีกตุรกี ทำให้ต้องพักรักษาตัวไปพักใหญ่ หลังจากเข้ารับการผ่าตัดเพื่อรักษา แล้วเธอก็กลับมาเล่นวอลเลย์บอลได้พักนึง แต่อาการบาดเจ็บมันรุนแรง ทำให้ภายหลังสายไหมได้ตัดสินใจ เลิกเล่นวอลเลย์บอลไปในที่สุด [ลิงก์เสีย]
หลังจากเลิกเล่นวอลเลย์บอลสายไหม ได้เข้ามาเป็นหนึ่งในทีมผู้ช่วยผู้ฝึกสอนของ วอลเลย์บอลหญิงทีมชาติไทยชุด U-23(วีทีวี บิญดิญ คัพ 2019 เวียดนาม) และ ปัจจุบันเป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี
การศึกษา

โรงเรียนหนองเรือวิทยา จบชั้นมัธยมศึกษา ในปี2006
มหาวิทยาลัยรัตนบัณฑิต (RBAC) จบปริญญาตรี
สโมสร

2005–2008   สโมสรขอนแก่น
2008–2009   สโมสร Yeşilyurt ประเทศตุรกี
2008-2013   สโมสรไอเดีย-ขอนแก่น
2015-2016   สโมสรคอสโมเชียงราย
ผลงาน

2006 ไทยแลนด์ลีก - เหรียญทองแดง กับ สโมสรขอนแก่น
2007-2008 ไทยแลนด์ลีก - ชนะเลิศ กับ สโมสรขอนแก่น
2012-2013 ไทยแลนด์ลีก - ชนะเลิศ กับ สโมสรไอเดีย-ขอนแก่น
ทีมชาติไทย

2004   คัดโอลิมปิคเกมส์ (ครั้งแรกในประวัติศาสตร์วอลเลย์บอลไทย ณ กรุงเอเธนส์ ประเทศกรีซ)
2007   ชิงแชมป์เอเซีย
2008   ชิงแชมป์เอเชียนคัพ
2008   เวิลด์กรังด์ปรีซ์ เอวีซีคัพ
2008   คัดโอลิมปิคเกมส์ (ณ กรุงปักกิ่ง ประเทศจีน)
แหล่งข้อมูลอื่น

ประวัติในเว็บไซต์เอฟไอวีบี
วัดบึงพระลานชัย

| วัดบึงพระลานชัย |
| --- | --- |


ที่ตั้ง: เลขที่ 116  ถนนประชาธรรมรักษ์  ตำบลในเมือง อำเภอเมืองร้อยเอ็ด จังหวัดร้อยเอ็ด
ประเภท: พระอารามหลวงชั้นตรี ชนิดสามัญ
นิกาย: เถรวาท ธรรมยุติกนิกาย
พระประธาน: พระชินสีห์ศากยมุนี พระพุทธชินราช
พระพุทธรูปสำคัญ: พระสัมมาสัมพุทธมุนี พระพุทธมงคลมิ่งเมือง พระบรมสารีริกธาตุ
เจ้าอาวาส: พระพรหมวชิรโสภณ (ศรีจันทร์ ปุญฺญรโต)
 สถานีย่อยพระพุทธศาสนา
วัดบึงพระลานชัย พระอารามหลวง เป็นวัดเก่าแก่โบราณ ที่มีความสำคัญทางประวัติศาสตร์ และสังคม เป็นสถานที่ประกอบพิธีกรรมของทางราชการทุกยุคทุกสมัย และเป็นสถานที่ประกอบพิธีถือน้ำพิพัฒน์สัตยาของข้าราชการเมืองร้อยเอ็ด มีสระชัยมงคล เป็นสระโบราณศักดิ์สิทธิ์ประจำเมือง มีใบเสมาเก่าแก่สมัยทวารดี และศิลาแลงสมัยเมืองฟ้าแดดสงยาง
ตั้งอยู่เลขที่ 116 ถนนประชาธรรมรักษ์ ตำบลในเมือง อำเภอเมืองร้อยเอ็ด จังหวัดร้อยเอ็ด เป็นพระอารามหลวงชั้นตรี ชนิดสามัญ สังกัดการปกครองคณะสงฆ์ธรรมยุต   สร้างเมื่อ พ.ศ. 2318 ได้รับพระราชทานวิสุงคามสีมา เมื่อ พ.ศ. 2464 ได้รับการสถาปนาขึ้นเป็นพระอารามหลวง เมื่อวันที่ 31 พฤษภาคม พ.ศ. 2521
ประวัติ

เมื่อปี พ.ศ. 2318 พระขัติยะวงษา (ธน ธนสีลังกูร) เจ้าเมืองร้อยเอ็ด คนที่ 1 ได้ชักชวนข้าราชการ พ่อค้าประชาชนถากถางป่าดงพงหญ้า ซึ่งเต็มไปด้วยซากปรักหักพัง ได้บูรณะปฏิสังขรณ์ขึ้นเป็นวัดและให้ชื่อว่า "วัดบึงพระลานชัย" แต่ชาวบ้านนิยมเรียกสั้นๆว่า "วัดบึง" พื้นที่ทั่วไปเป็นเนินสูงราบเรียบ มีสระน้ำ 1 แห่ง มีไม้ยืนต้นร่วมรื่น เมื่อเวลาผ่านไปจึงกลายเป็นวัดร้างตามกาลเวลา
พ.ศ. 2430 หลวงสงกรานต์วิศิษฐ์ โดยการสนับสนุนของพระยาขัติยะวงษา (เภา ธนสีลังกูร) เจ้าเมืองร้อยเอ็ด คนที่ 7 ได้นำข้าราชการ พ่อค้า ประชาชน และผู้ต้องขังช่วยกันถากถางป่า ฟื้นฟูบูรณะวัดเก่าแก่โบราณ ซึ่งรกร้างมานาน ขึ้นเป็นวัดอีกครั้งหนึ่ง เพราะถือว่าบริเวณนี้มีความสำคัญ คือ
เป็นวัดโบราณ ถือเป็นสถานศักดิ์สิทธิ์ของชาวบ้านชาวเมือง
อยู่ใกล้ชิดติดกับบึงพลาญชัย
เป็นเนินสูง เป็นลานสวยงาม
เป็นที่ประกอบพิธีกรรมฉลองชัยชนะ จากการรบทัพจับศึกของเจ้าบ้าน เจ้าเมืองสมัยโบราณ
จึงได้รับการอุปถัมภ์จากพระยาขัติยะวงษาเอกธิกะสตานันท์ (เหลา ณ ร้อยเอ็ด) เจ้าเมือง ผู้ว่าราชการจังหวัด และข้าหลวงบริเวณเมืองมาโดยตลอด ต่อมาจึงได้อาราธนาพระครูเอกุตตรสตาธิคุณ จากอำเภอธวัชบุรี มาเป็นเจ้าอาวาส
พ.ศ. 2456 ทางราชการได้จัดตั้งกรมทหารม้าขึ้นที่มณฑลร้อยเอ็ด ทางราชการจึงได้อาราธนา พระครูเอกุตตรสตาธิคุณ เจ้าอาวาสวัดบึงพระลานชัย เจ้าคณะจังหวัดร้อยเอ็ด ไปจำพรรษาอยู่ที่วัดสระทอง และมหาเสวกโทพระยารณชัยชาญยุทธ (ถนอม บุณยเกตุ) สมุหเทศาภิบาลมลฑลร้อยเอ็ด ได้ไปอาราธนาพระครูวินัยธรหล้า จากวัดบวรนิเวศวิหาร จังหวัดพระนคร มาเป็นเจ้าอาวาสแทน
พ.ศ. 2464 ได้รับพระราชทานวิสุงคามสีมา จึงได้เริ่มสร้างพระอุโบสถ แล้วเสร็จในปี พ.ศ. 2465
พ.ศ. 2521 ได้รับการสถาปนาขึ้นเป็นพระอารามหลวง เมื่อวันที่ 31 พฤษภาคม พ.ศ. 2521
ที่ตั้งและขนาด

วัดบึงพระลานชัยตั้งอยู่เลขที่ 116 ตำบลในเมือง อำเภอเมืองร้อยเอ็ด จังหวัดร้อยเอ็ด  มีเนื้อที่ 10 ไร่ 2 งาน 92 ตารางวา
อาณาเขตติดต่อ

ทิศเหนือ ติดต่อที่ดินของชาวบ้าน
ทิศใต้ ติดต่อถนนทองทวี
ทิศตะวันออก ติดต่อถนนสุนทรเทพ
ทิศตะวันตก ติดต่อถนนประชาธรรมรักษ์
สิ่งปลูกสร้างที่สำคัญภายในวัด > พระอุโบสถ

ได้เริ่มสร้างเมื่อ พ.ศ. 2465 เสร็จเมื่อ พ.ศ. 2468 บูรณปฏิสังขรณ์ครั้งแรก พ.ศ. 2486 ต่อมา พ.ศ. 2507 ได้บูรณปฏิสังขรณ์อีกครั้ง เป็นครั้งที่ 2 ครั้นเมื่อปี พ.ศ. 2528 พระอุโบสถได้ชำรุดทรุดโทรมลงมาก จึงได้ทำการรื้อถอนพระอุโบสถหลังเก่าออก และดำเนินการก่อสร้างพระอุโบสถหลังใหม่ขึ้นเมื่อปี พ.ศ. 2528 ภายในประดิษฐานพระชินสีห์ศากยมุนี เป็นพระประธานในพระอุโบสถ หล่อด้วยทองเหลือง หน้าตักกว้าง 1.27 เมตร สูง 1.75 เมตร พร้อมด้วยพระอัครสาวกซ้าย - ขวา (พระโมคคัลลานะ - พระสารีบุตร) หล่อด้วยทองเหลือง สูง 1.50 เมตร ที่ฐานชุกชีชั้นล่างประดิษฐานพระพุทธชินราชจำลอง หล่อด้วยทองเหลือง หน้าตักกว้าง 69 นิ้ว สูง 107 นิ้ว พร้อมด้วยพระอัครสาวกซ้าย - ขวา ดร.ปรีดี เกษมทรัพย์ และครอบครัว พร้อมด้วยญาติมิตร สร้างถวายเมื่อปี พ.ศ. 2527 ภายในเป็นที่เก็บรักษาธรรมาสน์สังเค็ดงานพระบรมศพพระบาทสมเด็จพระจุลจอมเกล้าเจ้าอยู่หัว รัชกาลที่ 5 พระราชทานสำหรับวัดบึงพระลานชัย ในงานพระบรมศพ ลักษณะเป็นธรรมาสน์ปิดทองลายฉลุ ทำลวดลายอย่างง่าย
สิ่งปลูกสร้างที่สำคัญภายในวัด > หอพระไตรมิ่งเมือง

เป็นสมบัติคู่บ้านคู่เมืองของจังหวัดร้อยเอ็ด ศูนย์รวมของสิ่งมิ่งมงคลต่าง ๆ ลักษณะเป็นอาคาร 4 ชั้นทรงไทย
ชั้นที่ 1 ประดิษฐานหม้อน้ำพระพุทธมนต์
ชั้นที่ 2 ประดิษฐานรอยพระพุทธบาทจำลอง พระชัยมงคล 9 องค์ ประกอบด้วยพระชัยมงคลทองคำ, พระชัยมงคลนาก, พระชัยมงคลสัมฤทธิ์, พระชัยมงคลเงิน, พระชัยมงคลงาช้าง, พระชัยมงคลนอแรด, พระชัยมงคลหยก, พระชัยมงคลแก้ว และพระชัยมงคลแก่นจันทร์
ชั้นที่ 3 ประดิษฐานพระไตรปิฎก พระแก้วมรกต และพระบรมสารีริกธาตุ
สิ่งปลูกสร้างที่สำคัญภายในวัด > สระชัยมงคล

เป็นสระโบราณศักดิ์สิทธิ์ ซึ่งเป็นแหล่งน้ำศักดิ์สิทธิ์ประจำจังหวัด ในครั้งโบราณนั้น เมื่อต้องการใช้น้ำพระพุทธมนต์ประกอบพระราชพิธี เช่น น้ำอภิเษก, น้ำบรมราชาภิเษก และน้ำพิพัฒนัสัตยา เป็นต้น เจ้าเมืองจะให้ราชบุรุษไปพลีกรรมเพื่อนำเอาน้ำจากแหล่งน้ำศักดิ์สิทธิ์มาประกอบพิธีทุกครั้ง
สิ่งปลูกสร้างที่สำคัญภายในวัด > พระลานชัย (หน้าพระอุโบสถ)

เป็นพระลานที่ประกอบพิธีกรรม ฉลองชัยชนะ และพิธีถือน้ำพิพัฒน์สัตยา
สิ่งปลูกสร้างที่สำคัญภายในวัด > หอระฆัง

เป็นอาคารคอนกรีต 3 ชั้น หลังคาทรงไทย ภายในมีระฆังซึ่งพระเจ้าบรมวงศ์เธอ พระองค์เจ้ากาญจนากร ทรงสร้างถวาย เมื่อปี พ.ศ. 2467